Demis Hassabis

**Demosthenes „Demis“ Hassabis** (* 27. Juli 1976 in London) is en britsch KI-Forscher, Neurowetenschapler, Computerspeel- un Softwareentwickler, Schachspeler as ok 2010 Mitbegrünner vun dat in London grünnd Ünnernehmen DeepMind Technologies. 2024 wurr hüm de Nobelpries för Chemie tospraaken.

## Leven un Karriere
Demis Hassabis wurr as Söhn vun en greeksch-zyprisch Vader un en ut  Singapur stammen Moder in London boren. Af 1994 studeer he Informatik an dat Queens’ College vun de University of Cambridge un kreeg 1997 sien Afsluss mit düppelt Utteknung („double first-class honours“). Sien Doktertitel kreeg he 2009 an dat University College London in kognitiver Neurowetenschap promoviert.

In dat Öller vun 15 Johren hett Hassabis för dat britische Computerspeel-Entwicklungsstudio Bullfrog Productions arbeit un weer för de KI vun *[[Populous II – Trials of the Olympian Gods|Populous II]]* verantwortlich. Wiedere Bullfrog-Titel mit sien Bedeeligung sünd *[[Syndicate]]* un *[[Theme Park]]*. 1997 wessel he to Lionhead Studios, dat nee Ünnernehmen vun den Bullfrog-Grünner Peter Molyneux, wo he an de Entwicklung vun *[[Black & White]]* bedeeligt weer. Een Johr later hett he in London sien eegen Entwicklungsstudio Elixir Studios grünnd, dat 2003 un 2004 de Spelen ** un *[[Evil Genius]]* herutbrocht herr, bevör dat 2005 dicht maakt wurr. Hassabis hett denn de Computerspelen-Industrie verlaaten un de Forschung towennd.  

De vun Hassabis mitgrünnd Firma DeepMind Technologies hett de KI-Software AlphaFold entwickelt; de Software gellt as Döörbröök bi de Vörherseggen vun de Proteinstruktur footend up de  Aminosüersequenz vun dat Protein. Dat Ünnernehmen hett aber ok an en Lösung för dat Brettspeel GO arbeit un *[[AlphaGo]]* entwickelt, dat 2016 den südkoreaanschen Grootmeester Lee Sedol slahn dee. DeepMind wurr 2014 för rund 400 Millionen US-Dollar vun Google övernommen. 

2024 wurr Hassabis gemeensam mit John Michael Jumper de Nobelpries för Chemie tospraaken. Se kreegen de Utteknungen för hör Vörherseggen vun komplex Proteinstrukturen mit Hülp vun künstlicher Intelligenz. Gliektiedig wurr David Baker för sien Forschungen up dat Rebeet vun dat computerstütt Proteindesign ehrt.

## Schach
In’n Schach drocht Hassabis siet 2002 den Titel Candidate Master un speel van 1998 bit 2001 in de Division 1, de hööchste Speelklass vun de Four Nations Chess League. In de Saison 1998/99 speel he för de Mannschap vun *Home House*, in de Saison 1999/2000 för de  Mannschap vun *Index-IT*, de dör den Tosommensluss vun *Home House* mit den *Invicta Knights* entstunn, un in de Saison 2000/01 för de tweet Mannschap vun *Beeson Gregory*, de wedderum dör den Tosommensluss vun *Index-IT* mit *The AD's* entstunn.

## Utteknungen
* 2020 Dan-David-Pries
* 2021 IRI Medal
* 2021 Wiley Prize in Biomedical Sciences
* 2022 Prinzessin-von-Asturien-Pries in de Kategorie „Wetenschap“
* 2022 BBVA Foundation Frontiers of Knowledge Award
* 2023 Breakthrough Prize in Life Sciences
* 2023 Global Swiss AI Award 2022
* 2023 Canada Gairdner International Award
* 2023 Albert Lasker Basic Medical Research Award
* 2023 Ehrendokter vun deETH Lausanne
* 2023 Lovelace Medal
* 2024 Keio Medical Science Prize
* 2024 Nobelpries för Chemie

## Liddmaatschapen
* 2018 Royal Society
* 2021 American Academy of Arts and Sciences

## Schriften (Utwahl)
* 
* 

## Weblinks

* Homepage vun DeepMind
* FIDE-Koort
* Demis Hassabis bi de Royal Society

## Enkeld Nahwiesen